hotchpotch/miracl-hf-unified huggingface dataset:
कालीघाट शक्तिपीठ
कालीघाट शक्तिपीठ या कालीघाट काली मन्दिर (बांग्ला: কালীঘাট মন্দির) कोलकाता स्थित काली देवी का मन्दिर है। यह भारत की ५१ शक्तिपीठों में से एक है। इस शक्तिपीठ में स्थित प्रतिमा की प्रतिष्ठा कामदेव ब्रह्मचारी (सन्यासपूर्व नाम 'जिया गंगोपाध्याय') ने की थी।
यह मंदिर काली भक्तो के लिए सबसे बड़ा मंदिर है। इस मंदिर में देवी काली के प्रचण्ड रूप की प्रतिमा स्थापित है। इस प्रतिमा में देवी काली भगवान शिव की छाती पर पैर रखी हुई हैं। उनके गले में नरमुंडो की माला है, हाथ में कुल्हाड़ी और कुछ नरमुंड हैं, कमर में भी कुछ नरमुंड बंधे हुए हैं। उनकी जिह्वा (जीभ) निकली हुई है और जीभ में से कुछ रक्त की बूंदे भी टपक रही हैं। प्रतिमा में जिह्वा स्वर्ण से बनी है।
कुछ अनुश्रुतियों के अनुसार देवी किसी बात पर क्रोधित हो गयी थीं। उसके बाद उन्होंने नरसंघार करना शुरू कर दिया। उनके मार्ग में जो भी आता वो मारा जाता। उनके क्रोध को शान्त करने के लिए भगवान शिव उनके मार्ग में लेट गए। देवी ने गुस्से में उनकी छाती पर भी पैर रख दिया उसी समय उन्होंने भगवान शिव को पहचान लिया और उन्होंने फिर नरसंघार बंद कर दिया।
पौराणिक कथाओं के अनुसार सती के शरीर के अंग प्रत्यंग जहाँ भी गिरे वहाँ शक्तिपीठ बन गये। ब्रह्म रंध्र गिरने से हिंगलाज, शीश गिरने से शाकम्भरी देवी, विंध्यवासिनी, पूर्णगिरि, ज्वालामुखी, महाकाली आदि शक्तिपीठ बन गये। माँ सती के दायें पैर की कुछ अंगुलिया इसी जगह गिरी थीं।
यहां कोलकाता मेट्रो का स्टेशन भी है।
दम दम
दम दम (Dum Dum) भारत के पश्चिम बंगाल राज्य के उत्तर २४ परगना ज़िले में स्थित एक शहर है। यहाँ नेताजी सुभाष चंद्र बोस अन्तर्राष्ट्रीय हवाई अड्डा स्थित है। यहां कोलकाता मेट्रो का स्टेशन भी है।
गिरीश पार्क
गिरीश पार्क कोलकाता का एक क्षेत्र है।
यहां कोलकाता मेट्रो का स्टेशन भी है।
चांदनी चौक, कोलकाता
चांदनी चौक, कोलकाता कोलकाता का एक क्षेत्र है।
यहां कोलकाता मेट्रो का स्टेशन भी है।
सेंट्रल स्टेशन, कोलकाता
सेंट्रल स्टेशन, कोलकाता कोलकाता का एक क्षेत्र है।
यहां कोलकाता मेट्रो का स्टेशन भी है।
महात्मा गांधी मार्ग, कोलकाता
महात्मा गांधी मार्ग, कोलकाता कोलकाता का एक क्षेत्र है।
यहां कोलकाता मेट्रो का स्टेशन भी है।
मैदान, कोलकाता
मैदान, कोलकाता कोलकाता का एक क्षेत्र है।
यहां कोलकाता मेट्रो का स्टेशन भी है।
श्याम बाज़ार
श्याम बाज़ार कोलकाता का एक क्षेत्र है।
यहाँ कोलकाता मेट्रो का स्टेशन भी है।
बेलगाछिया
बेलगाछिया कोलकाता का एक क्षेत्र है।
यहां कोलकाता मेट्रो का स्टेशन भी है।
शोभा बाज़ार
शोभा बाज़ार कोलकाता का एक क्षेत्र है।
यहां कोलकाता मेट्रो का स्टेशन भी है।
एस्प्लेनेड, कोलकाता
एस्प्लेनेड (Esplanade), मध्य कोलकाता में स्थित एक क्षेत्र है। अंग्रेजी भाषा में एस्प्लेनेड किसी जल निकाय के साथ स्थित एक खुला क्षेत्र है लेकिन अपने नाम के विपरीत यह क्षेत्र सचमुच में एक "एस्पलेनेड" नहीं है क्योंकि यह क्षेत्र पानी के पास स्थित नहीं है। हालाँकि हुगली नदी इस क्षेत्र से कुछ दूरी से बहती है। एस्प्लेनेड शहर के दिल में स्थित है और कोलकाता शहर के व्यस्त इलाकों में से एक है। यहाँ कोलकाता मेट्रो का एक स्टेशन भी स्थित है।
कोलकाता का मैदान, जो पहले जंगल था, उसके उत्तरी भाग को अंग्रेजों ने 'एस्प्लेनेड' नाम दिया गया था। पुराने समय में इसका विस्तार धर्मतला (अब लेनिन सरानी) से लेकर हुगली नदी के चाँदपाल घाट तक था। वारेन हेस्टिंग्स के दिनों में, अंग्रेजों के लिए यह सैर करने और पार्टी करने की पसंदीदा जगह थी।
इस क्षेत्र की पहली तस्वीरें डेनियल और विलियम बैली ने अठारहवीं शताब्दी के अंत में बनाई थीं। पुराने गवर्नमेंट हाउस और काउंसिल हाउस उनकी प्रत्येक तस्वीर की विशिष्ट विषयवस्तु थे। उनके एक चित्र में उपस्थित लोगों की भीड़ के साथ दो हाथियों को भी देखा जा सकता है।
1867 में दो ब्रिटिश छायाकारों सैमुअल बॉर्न और चार्ल्स शेफर्ड ने यहाँ पर बॉर्न एंड शेफर्ड फोटोग्राफिक स्टूडियो की स्थापना की थी।
प्लासी की लड़ाई में ब्रिटिश की जीत और 1758 में नए फोर्ट विलियम के निर्माण के बाद से भारत में ब्रिटिश सत्ता की स्थिति मजबूत हो गयी। कालिकाता के यूरोपीय निवासी भी धीरे-धीरे अपने पुराने तंग इलाकों को छोड़ कर मैदान के आसपास चले आए।
कोलकाता का पहला दर्ज किया गया फुटबॉल मैच अप्रैल 1858 में 'कलकत्ता क्लब ऑफ सिविलियंस' और 'जेंटलमेन ऑफ बैरकपुर' के बीच एस्प्लेनेड में ही खेला गया था। इससे पहले भी मैच हुए थे लेकिन उन का कोई दस्तावेज उपलब्ध नहीं है।
पार्क स्ट्रीट, कोलकाता
पार्क स्ट्रीट, कोलकाता कोलकाता का एक क्षेत्र है।
यहां कोलकाता मेट्रो का स्टेशन भी है।
भारतीय प्रबंध संस्थान, कोलकाता
भारतीय प्रबंधन संस्थान, कोलकाता के अलावा पांच अन्य स्थानों में स्थित है। यह प्रबंधन शिक्षा का उच्च श्रेणी का संस्थान है। इन्हें सम्मिलित रूप से भारतीय प्रबंधन संस्थान कहा जाता है।
भारतीय प्रबंध संस्थान, अहमदाबाद
भारतीय प्रबंधन संस्थान, अहमदाबाद भारत का प्रमुख प्रबन्धन विद्यालय है। भारत सरकार, गुजरात सरकार और औद्योगिक क्षेत्रों के सक्रिय सहयोग से एक स्वायत्त निकाय के रूप में 1961 में इसकी स्थापना हुई। चार दशकों में यह भारत के प्रमुख प्रबंधन संस्थान से एक उल्लेखनीय अंतरराष्ट्रीय प्रबंधन स्कूल के रूप में विकसित हुआ है। संस्थान ने हार्वर्ड बिजनेस स्कूल के साथ प्रारंभिक सहयोग किया था। इस सहयोग ने संस्थान के शिक्षा के दृष्टिकोण को काफी प्रभावित किया। धीरे-धीरे, यह पूर्वी और पश्चिमी मूल्यों के सर्वोत्तम संगम के रूप में उभरा।
भारतीय प्रबंध संस्थान, इंदौर
भारतीय प्रबंधन संस्थान, इंदौर के अलावा पांच अन्य स्थानों में स्थित है। यह प्रबंधन शिक्षा का उच्च श्रेणी का संस्थान है। इन्हें सम्मिलित रूप से भारतीय प्रबंधन संस्थान कहा जाता है।
भारतीय प्रबंध संस्थान, कोज़ीकोड
भारतीय प्रबंधन संस्थान, कोज़ीकोड के अलावा पांच अन्य स्थानों में स्थित है। यह प्रबंधन शिक्षा का उच्च श्रेणी का संस्थान है। इन्हें सम्मिलित रूप से भारतीय प्रबंधन संस्थान कहा जाता है।
बेलेवडेयर एस्टेट
बेलेवडेयर एस्टेट कोलकाता की प्रसिद्ध इमारत है।
जोरासांको ठाकुर बाड़ी
जोरासांको ठाकुर बाड़ी कोलकाता की प्रसिद्ध इमारत है।
मार्बल पैलेस, कोलकाता
मार्बल पैलेस, कोलकाता कोलकाता की प्रसिद्ध इमारत है।
सबर्न संग्रहशाला
सबर्न संग्रहशाला कोलकाता की प्रसिद्ध इमारत है।
शहीद मीनार, कोलकाता
शहीद मीनार (अंग्रेजी: शहीदों का स्मारक), जिसे पहले ऑक्टरलोनी स्मारक (अंग्रेजी: Ochterlony Monument) के नाम से जाना जाता था, भारत के शहर कोलकाता में एक स्थित स्मारक है जिसे 1828 में ब्रिटिश ईस्ट इंडिया कंपनी के कमांडर मेजर-जनरल सर डेविड ऑक्टरलोनी की याद में बनाया गया था, जिन्होने 1804 में दिल्ली की मराठों के आक्रमण से सफलतापूर्वक रक्षा की थी और फिर उनके नेतृत्व में ईस्ट इंडिया कंपनी के सशस्त्र बलों ने एंग्लो-नेपाली युद्ध जिसे गोरखा युद्ध भी कहा जाता है में भी गोरखाओं पर अपनी जीत दर्ज की थी। ऑक्टरलोनी की स्मृति में स्मारक में निर्मित इस स्मारक को जे. पी. पार्कर द्वारा डिजाइन किया गया था और इसके निर्माण की आई लागत का भुगतान सार्वजनिक धन से किया गया था।
9 अगस्त 1969 को इसका नाम बदल कर "शहीद मीनार" कर दिया गया और इसे भारतीय स्वतंत्रता आंदोलन के शहीदों की स्मृति में पुनर्समर्पित किया गया।  शहीद मीनार, मैदान के उत्तर-पूर्व सेन्ट्रल कोलकाता के एस्प्लेनेड में स्थित है। इसकी ऊँचाई 48 मीटर या (157 फीट) है। इस मीनार का आधार मिस्त्र की शैली , खम्भे सीरियन शैली तथा गुम्बज तुर्की शैली में बनाया गया है।
शहीद निर्माण 1828 ई. में ब्रिटिश ईस्ट इंडिया कंपनी के कमांडर सर डेविड ऑक्टरलोनी के याद में बनवाया गया था जिन्होंने एंग्लों-नेपाली युद्ध 1804 ई. में अंग्रेजी सेना का नेतृत्व किया। तथा ईस्ट इंडिया कंपनी को जीत हाशिल करवाया था।  और इसी उपलक्ष्य में संयुक्त मोर्चा सरकार ने 9 अगस्त 1969 को पुुनः नामकांण किया तथा भारतीय स्वतंत्रता आंदोलन के शहिदों की नमण में पुनः रुप से समर्पित किया।
राइटर्स बिल्डिंग
राइटर्स बिल्डिंग (अंग्रेजी: Writers' Building; बांग्ला : মহাকরণ (महाकरन)), जिसे संक्षेप में अक्सर सिर्फ "राइटर्स" कहा जाता है, भारत के राज्य पश्चिम बंगाल की राज्य सरकार के सचिवालय की इमारत है। यह पश्चिम बंगाल की राजधानी कोलकाता में स्थित है। 4 अक्टूबर 2013 तक पश्चिम बंगाल के मुख्यमंत्री का कार्यालय इसी इमारत में था लेकिन अब इमारत के नवीकरण के कार्य के चलते सरकार के अधिकांश विभाग अस्थायी रूप से हावड़ा में स्थित नाबन्ना नामक एक अन्य इमारत में स्थानांतरित हो गये हैं।
मूल रूप से इस इमारत का निर्माण ब्रिटिश ईस्ट इंडिया कंपनी के लेखकों यानि "राइटर्स" के कार्यालय के लिए किया गया था, इसलिए इसे यह नाम मिला है। इस इमारत के वास्तुकार थॉमस ल्यों हैं जिन्होने इसका डिजाइन 1777 में तैयार किया था। वर्षों के दौरान राइटर्स बिल्डिंग का कई बार विस्तार किया गया है।
पुंचाक जाया
पुंचाक जाया (इंडोनेशियाई: "पुंचाक:" पर्वत, "जाया:" जय, जीत), जिसे कई बार कारस्टेन्स शिखर (Carstensz Pyramid) भी कहा जाता है, इंडोनेशिया के पापुआ प्रांत में स्थित सुदिरमन पर्वतमाला का एक पर्वत है। यह इंडोनेशिया का सबसे ऊँचा पर्वत है, और साथ ही यह नये गिनी द्वीप और पूरे ओशिआनिया क्षेत्र का भी सबसे ऊँचा पर्वत है। इस पर्वत के भूमध्य रेखा के समीप होने के बावजूद इसकी ऊँचाई के कारण इसपर बर्फ़ का जमावड़ा रहता है और इसपर हिमानियाँ (ग्लेशियर) चलती हैं। वैश्विक ग्रीष्मीकरण की वजह से यह हिमानियाँ सिकुड़ रही हैं और यह पर्यावरणीय वैज्ञानिकों के लिये चिंता का विषय है।
अद्वैत (कछुआ)
अद्वैत (१७५० - २३ मार्च २००६) अलडबरा प्रजाती का एक कछुआ था जिसे कोलकाता के अलीपुर वन्य प्राणी उद्यान में रखा गया था। यह कछुआ कोलकाता का सबसे लम्बी आयु का जीव था। एतिहासिक दस्तावेजो के अनुसार यह कछुआ अंग्रेज जर्नल राबर्ट क्लाइव का पालतू था और इसे सन १८७५ में प्राणी उद्यान में स्थान्तरित किया गया था।
अलीपुर वन्य प्राणी उद्यान
अलीपुर वन्य प्राणी उद्यान जिसे अलीपुर चिडियाघर या कोलकाता चिडियाघर के नाम से भी जाना जाता है भारत का सबसे पुराना प्राणी उद्यान है। यह कोलकाता का एक प्रमुख पर्यटन आकर्षण है। इसे अद्वैत नामक कछुए के नाम से भी जाना जाता है जो विश्व में किसी भी प्राणी से लम्बी आयु का था।
प्रथम आरोहण
पर्वतारोहण में, किसी पहाड़ की चोटी पर चढ़ने के पहले प्रलेखित सफल प्रयास, या चढ़ाई के दौरान किसी एक विशेष आरोहण मार्ग का पहली बार किया सफल अनुसरण प्रथम आरोहण या पहली चढ़ाई कहलाता है। प्रथम आरोहण हमेशा ही महत्वपूर्ण होता है क्योंकि यह उन वास्तविक जोखिम, अन्वेषण और चुनौतियों से पर्वतारोहियों का सामना करवाता है जो इससे पहले अज्ञात थीं, साथ ही इसके दौरान हुए अनुभव इसके बाद के पर्वतारोहकों का मार्ग भी प्रशस्त करते हैं।
मैरी कॉम
मैंगते चंग्नेइजैंग मैरी कॉम (एम सी मैरी कॉम) (जन्मः १ मार्च १९८३) जिन्हें मैरी कॉम के नाम से भी जाना जाता है, एक भारतीय महिला मुक्केबाज हैं। वे मणिपुर, भारत की मूल निवासी हैं। मैरी कॉम 8 बार ‍विश्व मुक्केबाजी प्रतियोगिता की विजेता रह चुकी हैं। २०१२ ग्रीष्मकालीन ओलंपिक में उन्होंने कांस्य पदक जीता। २०१० के ऐशियाई खेलों में काँस्य तथा २०१४ के एशियाई खेलों में उन्होंने स्वर्ण पदक हासिल किया।
दो वर्ष के अध्ययन प्रोत्साहन अवकाश के बाद उन्होंने वापसी करके लगातार चौथी बार विश्व गैर-व्यावसायिक बॉक्सिंग में स्वर्ण जीता। उनकी इस उपलब्धि से प्रभावित होकर एआइबीए ने उन्हें मॅग्नीफ़िसेन्ट मैरी (प्रतापी मैरी) का संबोधन दिया।
उनके जीवन पर एक फिल्म भी बनी जिसका प्रदर्शन २०१४ में हुआ। इस फिल्म में उनकी भूमिका प्रियंका चोपड़ा ने निभाई।
मैरी कॉम का जन्म १ मार्च १९८३ को मणिपुर के चुराचांदपुर जिले में एक गरीब किसान के परिवार में हुआ था। उन्होंने अपनी प्राथमिक शिक्षा लोकटक क्रिश्चियन मॉडल स्कूल और सेंट हेवियर स्कूल से पूरी की। आगे की पढाई के लिये वह आदिमजाति हाई स्कूल, इम्फाल गयीं लेकिन परीक्षा में फेल होने के बाद उन्होंने स्कूल छोड़ दिया और फिर राष्ट्रीय मुक्त विद्यालय से परीक्षा दी। मैरी कॉम की रुचि बचपन से ही एथ्लेटिक्स में थी।  उनके मन में बॉक्सिंग का आकर्षण १९९९ में उस समय उत्पन्न हुआ जब उन्होंने खुमान लम्पक स्पो‌र्ट्स कॉम्प्लेक्स में कुछ लड़कियों को बॉक्सिंग रिंग में लड़कों के साथ बॉक्सिंग के दांव-पेंच आजमाते देखा। मैरी कॉम बताती है कि "मैं वह नजारा देख कर स्तब्ध थी। मुझे लगा कि जब वे लड़कियां बॉक्सिंग कर सकती है तो मैं क्यों नहीं?" साथी मणिपुरी बॉक्सर डिंग्को सिंह की सफलता ने भी उन्हें बॉक्सिंग की ओर आकर्षित किया।
मैरीकॉम की शादी ओन्लर कॉम से हुई है। उनके जुङवाँ बच्चे हैं।
मैरी कॉम ने सन् २००१ में प्रथम बार नेशनल वुमन्स बॉक्सिंग चैंपियनशिप जीती। अब तक वह 10 राष्ट्रीय खिताब जीत चुकी है। बॉक्सिंग में देश का नाम रोशन करने के लिए भारत सरकार ने वर्ष २००३ में उन्हे अर्जुन पुरस्कार से सम्मानित किया एवं वर्ष२००६ में उन्हे पद्मश्री से सम्मानित किया गया। जुलाई २९, २००९ को वे भारत के सर्वोच्च खेल सम्मान राजीव गाँधी खेल रत्न पुरस्कार के लिए (मुक्केबाज विजेंदर कुमार तथा पहलवान सुशील कुमार के साथ) चुनीं गयीं। .
मध्यप्रदेश के ग्वालियर में स्त्रीत्व को नई परिभाषा देकर अपने शौर्य बल से नए प्रतिमान गढ़ने वाली विश्व प्रसिद्ध मुक्केबाज श्रीमती एमसी मैरी कॉम १७ जून २०१८ को वीरांगना सम्मान से विभूषित किया गया। उन्होंने २०१९ के प्रेसिडेंसीयल कप इोंडोनेशिया में ५१ किग्रा भार वर्ग में यह स्वर्ण पदक जीता। उन्होंने ऑस्ट्रेलिया की एप्रिल फ्रैंक को ५-० से हराकर यह स्वर्ण पदक जीता। नई दिल्ली में आयोजित १० वीं एआईबीए महिला विश्व मुक्केबाजी चैंपियनशिप २४ नवंबर, २०१८ को उन्होंने ६ विश्व चैंपियनशिप जीतने वाली पहली महिला बनकर इतिहास बनाया,
मलिका पुखराज
सुप्रसिद्ध ग़ज़ल गायिका मलिका पुखराज (उर्दू: ملكہ پکھراج) का जन्म जम्मू से 12 किमी दूर अखनूर नदी के किनारे बसे गांव मीरपुर में हुआ। नौ वर्ष की आयु में ही वह जम्मू के राजा हरि सिंह के दरबार में शामिल हो गईं। संगीत शिक्षा उन्होंने उस्ताद अल्लाह बख़्श (बड़े गुलाम अली ख़ान के पिता) से ली। उनका विवाह लाहौर में सईद शब्बीर हुसैन शाह से हुआ और वक्त के साथ चार बेटों और दो बेटियों की मां बनी। उनकी एक बेटी ताहिरा सईद भी एक सुप्रसिद्ध गायिका के रूप में अपनी पहचान बनाई। 'अभी तो मै जवान हूं' के माध्यम से लोगों की जहन में जवान रहने वाली मलिका पुखराज का 2फ़रवरी २००४ को पाकिस्तान के लाहौर शहर में निधन हो गया।
कोलकाता के दर्शनीय स्थल
कोलकाता में ढेरों स्मारक एवं दर्शनीय स्थल हैं। इनमें से कुछ इस प्रकार से हैं:-
हुगली नदी के समीप यह भारत के सबसे बड़े पार्कों में से एक है। यह 3 वर्ग कि॰मी॰ के क्षेत्र में फैला है। मैदान के पश्चिम में फोर्ट विलियम है। चूंकि फोर्ट विलियम को अब भारतीय सेना के लिए उपयोग में लाया जाता है, आपको यहां प्रवेश करने के लिए विशेष अनुमति लेनी होगी।
एक छोटे से तालाब में बर्मा का पेगोडा स्थापित किया गया है, जो इस गार्डन का विशेष आकर्षण है। यह स्थान स्थानीय जनता में भी लोकप्रिय है।
1906-21 के बीच निर्मित यह स्मारक रानी विक्टोरिया को समर्पित है। इस स्मारक में शिल्पकला का सुंदर मिश्रण है। इसके मुगल शैली के गुंबदों में सारसेनिक और पुनर्जागरण काल की शैलियां दिखाई पड़ती हैं। मेमोरियल में एक शानदार संग्रहालय है, जहां रानी के पियानो और स्टडी-डेस्क सहित 3000 से अधिक वस्तुएं प्रदर्शित की गई हैं। यह रोजाना प्रात: 10.00 बजे से सायं 4.30 बजे तक खुलता है, सोमवार को यह बंद रहता है।
यह चर्च शिल्पकला का अनूठा उदाहरण है, इसकी रंगीन कांच की खिड़कियां, भित्तिचित्र, ग्रांड-ऑल्टर, एक गॉथिक टावर दर्शनीय हैं। यह रोजाना प्रात: 9.00 बजे से दोपहर तक और सायं 3.00 बजे से 6.00 बजे तक खुलता है।
लाल पत्थर से बनी इस विशाल मस्जिद का निर्माण 1926 में हुआ था, यहां 10,000 लोग आ सकते हैं।
एम जी रोड पर स्थित आप इस पैलेस की समृद्धता देख सकते हैं। 1800 ई. में यह पैलेस एक अमीर बंगाली जमींदार का आवास था। यहां कुछ महत्वपूर्ण प्रतिमाएं और पेंटिंग हैं। सुंदर झूमर, यूरोपियन एंटीक, वेनेटियन ग्लास, पुराने पियानो और चीन के बने नीले गुलदान आपको उस समय के अमीरों की जीवनशैली की झलक देंगे।
1867 में बना यह मंदिर वेनेटियन ग्लास मोजेक, पेरिस के झूमरों और ब्रूसेल्स, सोने का मुलम्मा चढ़ा गुंबद, रंगीन शीशों वाली खिड़कियां और दर्पण लगे खंबों से सजा है। यह रोजाना प्रात: 6.00 बजे से दोपहर तक और सायं 3.00 बजे से 7.00 बजे तक खुलता है।
बेलूर मठ रामकृष्ण मिशन का मुख्यालय है, इसकी स्थापना 1899 में स्वामी विवेकानंद ने की थी, जो रामकृष्ण के शिष्य थे। यहां 1938 में बना मंदिर हिंदु, मुस्लिम और इसाईशैलियों का मिश्रण है। यह अक्टूबर से मार्च केदौरान प्रात: 6.30 बजे से 11.30 बजे तक और सायं 3.30 बजे से 6.00 बजे तक तथा अप्रैल से सितंबर तक प्रात: 6.30 बजे से 11.30 बजे तक और सायं 4.00 बजे से 7.00 बजे तक खुलता है।
हुगली नदी के पूर्वी तट पर स्थित यह मां काली का मंदिर है, जहां श्री रामकृष्ण परमहंस एक पुजारी थे और जहां उन्हें सभी धर्मों में एकता लाने की अनुभूति हुई।
सडर स्ट्रीट से 6 कि॰मी॰ दक्षिण में यह शानदार मंदिर कोलकाता की संरक्षक देवी काली को समर्पित है। काली का अर्थ है "काला"। काली की मूर्ति की जिह्वा खून से सनी है और यह नरमुंडों की माला पहने हुए हैं। काली, भगवान शिव की अर्धांगिनी, पार्वती का ही विनाशक रूप है। पुराने मंदिर के स्थान पर ही वर्तमान मंदिर 1809 में बना था। यह प्रात: 3.00 बजे से रात्रि 8.00 बजे तक खुलता है।
इस स्थान की यात्रा आपकी कोलकाता यात्रा को एक नया आयाम देगी। काली मंदिर के निकट स्थित यह स्थान सैंकड़ों बेघरों और "गरीबों में से भी गरीब लोगों" का घर है - जो मदर टेरेसा को उद्धृत करता है। आप अपने अंशदान से जरुरतमंदों की मदद कर सकते हैं।
कई एकड़ में फैली हरियाली, पौधों की दुर्लभ प्रजातियां, सुंदर खिले फूल, शांत वातावरण...यहां प्रकृ ति के साथ शाम गुजारने का एक सही मौका है। नदी के पश्चिमी ओर स्थित इस गार्डन में विश्व का दूसरा सबसे बड़ा बरगद का पेड़ है, जो 10,000 वर्ग मीटर में फैला है, इसकी लगभग 420 शाखाएं हैं।
गीता दत्त
गीता दत्त (जन्म: गीता घोष रॉय चौधरी; 23 नवंबर 1930 – 20 जुलाई 1972) विख्यात भारतीय गायिका थीं। इनका जन्म भारत के विभाजन से पहले फरीदपुर में हुआ। उन्होंने हिंदी सिनेमा में एक पार्श्व गायिका के रूप में विशेष पहचान पाई।
गीता घोष रॉय चौधरी 10 बच्चों में से एक थी। उनका जन्म इदिलपुर नामक गाँव में एक अमीर ज़मींदार परिवार में हुआ था, जो अब बांग्लादेश के शरियतपुर ज़िले में आता है लेकिन उस समय बंगाल प्रांत, ब्रिटिश भारत के फरीदपुर जिले में था। उनका परिवार अपनी भूमि और संपत्तियों को पीछे छोड़ते हुए, 1940 के शुरुआती वर्षों में कलकत्ता और असम चला गया। 1942 में, उनके माता-पिता बॉम्बे के एक अपार्टमेंट में रहने लगे। गीता बारह वर्ष की थी और उन्होंने बंगाली हाई स्कूल में स्कूली शिक्षा जारी रखी।
के. हनुमान प्रसाद ने गीता को अपने संरक्षण में ले लिया, उन्हें प्रशिक्षित किया और उन्हें गायन के लिए तैयार किया और बाद में उन्हें फिल्मों में गाने का मौका दिया। 1946 में, उन्हें पौराणिक फिल्म "भक्त प्रह्लाद" में गाने का मौका मिला, जिसके लिए प्रसाद संगीत निर्देशक थे। उन्हें दो गानों के लिए दो पंक्तियाँ दी गईं। वह उस समय सोलह साल की थी।
1947 में, उन्होंने हनुमान प्रसाद की अन्य फिल्मों के लिए गाना गाया।फिल्म "बाज़ी" के गाने की रिकॉर्डिंग के दौरान, गीता उसके युवा निर्देशक, गुरु दत्त से मिलीं। उनका प्रेम-सम्बन्ध 26 मई 1953 को विवाह के बाद समाप्त हुआ। साथ में उनके तीन बच्चे हुए: तरुण (1954-1985), अरुण (1956-2014) और नीना (जन्म: 1964)। उन्होंने सुधीर दासगुप्ता और अनिल चटर्जी जैसे उल्लेखनीय संगीत निर्देशकों की धुनों पर गाते हुए कई गैर-फिल्मी गाने भी रिकॉर्ड किये।
1957 में, गुरु दत्त ने गीता दत्त के साथ गायिका के रूप में फिल्म गौरी जारी की। यह सिनेमास्कोप में भारत की पहली फिल्म होने वाली थी, लेकिन फिल्मांकन के कुछ दिनों में ही इस परियोजना को रोक दिया गया। तब तक, गुरुदत्त ने वहीदा रहमान के साथ प्रेम-सम्बन्ध स्थापित कर लिया था और गीता ने शराब पीना शुरू कर दिया था। उनकी शादी ने गीता के गायन कैरियर को प्रभावित किया।
1958 में, एस॰ डी॰ बर्मन की पार्श्व गायिका लता मंगेशकर के साथ कलह हो गई थी और उन्होंने गीता को अपनी रचनाओं में मुख्य गायिका के रूप में विकसित करने का प्रयास किया था। उन्होंने आशा भोंसले के बजाय उनको चुना क्योंकि उन्हें लगता था कि आशा अपेक्षाकृत कच्ची हैं। हालाँकि, अपनी व्यक्तिगत समस्याओं के कारण, गीता अपनी कला का पर्याप्त अभ्यास नहीं करती थी और बर्मन के मानकों को पूरा करने में विफल रही। उन्होंने और ओ॰ पी॰ नैय्यर ने तब आशा के साथ काम करना शुरू किया और एक गायिका के रूप में उनके खिलने में मदद की।
निलोत जनजाति
निलोत या निलोतिक अफ़्रीका में रहने वाली एक जनजाति है जो नीलो-साहरन भाषा समूह की भाषा उपयोग करती है। यह जनजाति दक्षिण सूडान,युगांडा,कीनिया और उत्तरी तन्स़ानिया में पायी जाती है।
लुंबिनी
लुंबिनी भगवान बुद्ध का जन्म स्थल है। यह नेपाल में स्थित है। युनेस्को तथा विश्व के सभी बौद्ध सम्प्रदाय (महायान, बज्रयान, थेरवाद आदि) के अनुसार यह स्थान आज नेपाल के कपिलवस्तु में है जहाँ पर युनेस्को का आधिकारिक स्मारक लगायत सभी बुद्ध धर्म के सम्प्रयायों ने अपने संस्कृति अनुसार के मन्दिर, गुम्बा, विहार आदि निर्माण किया है। इस स्थान पर सम्राट अशोक द्वारा स्थापित अशोक स्तम्भ में ब्राह्मी लिपिकृत प्राकृत भाषा में बुद्ध का जन्म स्थान होनेका वर्णन किया हुआ शिलापत्र अवस्थित है।
लुंबिनी वह स्थान है, जहां रानी माया देवी ने प्राइस सिद्धार्थ को जन्म दिया, जो तब भगवान बुद्ध बने और बौद्ध धर्म की स्थापना की। ... यह विश्व में बौद्ध धर्म के चार प्रमुख तीर्थ स्थलों में से एक है। यह यूनेस्को की विश्व धरोहर स्थल है। बुद्ध की मृत्यु के बाद, लुंबिनी का खूबसूरत बगीचा तीर्थ स्थान में बदल गया सम्राट अशोक ने 249 ईसा पूर्व में भगवान बुद्ध की जन्मस्थली लुंबिनी की शाही तीर्थयात्रा की थी। कुशीनारा में अपने निधन से पहले, भगवान बुद्ध ने कहा था: "यह (लुंबिनी) स्थान है जहां तथागत का जन्म हुआ था, यह एक ऐसा स्थान है जहां आस्था रखने वाले व्यक्ति को जाना और देखना चाहिए। आज दुनिया भर से तीर्थयात्री और आगंतुक लुंबिनी आते हैं, वह कालातीत स्थान जहाँ प्राचीन स्मारक जन्मस्थान की प्रामाणिकता को दर्शाते हैं।
राष्ट्रीय शैक्षिक अनुसंधान और प्रशिक्षण परिषद
राष्ट्रीय शैक्षिक अनुसन्धान और प्रशिक्षण परिषद (NCERT, ) भारत सरकार द्वारा स्थापित संस्थान है जो विद्यालयी शिक्षा से जुड़े मामलों पर केन्द्रीय सरकार एवं प्रान्तीय सरकारों को सलाह देने के उद्देश्य से स्थापित की गयी है। यह परिषद भारत में स्कूली शिक्षा संबंधी सभी नीतियों पर कार्य करती है। इसका मुख्य कार्य शिक्षा एवं समाज कल्याण मंत्रालय को विशेषकर स्कूली शिक्षा के संबंध में सलाह देने और नीति-निर्धारण में मदद करने का है। इसके अतिरिक्त एनसीईआरटी के अन्य कार्य हैं शिक्षा के समूचे क्षेत्र में शोधकार्य को सहयोग और प्रोत्साहित करना, उच्च शिक्षा में प्रशिक्षण को सहयोग देना, स्कूलों में शिक्षा पद्धति में लाए गए बदलाव और विकास को लागू करना, राज्य सरकारों और अन्य शैक्षणिक संगठनों को स्कूली शिक्षा संबंधी सलाह आदि देना और अपने कार्य हेतु प्रकाशन सामग्री और अन्य वस्तुओं के प्रचार की दिशा में कार्य करना। इसी तरह भारत में शिक्षा से जुड़े लगभग हरेक कार्य में एनसीईआरटी की उपस्थिति किसी न किसी रूप में रहती है।
कई अन्य शैक्षणिक संस्थान एनसीईआरटी के सहयोगी के तौर पर कार्यरत हैं, इनमें प्रमुख हैं:
इनके अलावा महिला शिक्षा विभाग (दि डिपार्टमेंट ऑफ वुमेन स्टडीज), जो महिला शिक्षा के क्षेत्र में कार्यरत है। इस दिशा में यह संस्था नीतिगत बदलाव और सलाह का आदान-प्रदान करती है। यह विभाग भी केंद्र और राज्यों के साथ मिलकर महिला शिक्षा के क्षेत्र में गत दो दशक से कार्य कर रही है। इनके अलावा, कई गैर सरकारी संस्थान भी एनसीईआरटी के साथ मिलकर शिक्षा के क्षेत्र में कार्यरत हैं। यह गैर सरकारी संगठन देश के सुदूर भागों में कार्यरत हैं और शिक्षा के क्षेत्र में कई काम कर चुके हैं और कर रहे हैं।
एनसीईआरटी के वर्तमान निदेशक शिक्षाविद् प्रोफेसर हृषीकेश सेनापति हैं। वे सितंबर 2015 से इस पद पर हैं और उनके कार्यकाल में अब तक एनसीईआरटी प्राथमिक, माध्यमिक एवं उच्चतर माध्यमिक स्तर की शिक्षा में व्यापक सुधार लाए जाने हेतु कई परिवर्तन किए हैं।
डेनियल पाइप्स
डेनियल पाइप्स (Daniel Pipes) (जन्म- ९ सितम्बर १९४९) अमेरिका के एक इतिहासकार, लेखक, राजनीतिक विचारक एवं समीक्षक हैं जो मध्य पूर्व एवं इस्लाम पर अपने विचारों के लिये प्रसिद्ध हैं। वे मध्यपूर्व फोरम के अध्यक्ष है तथा इसके 'मिडिल ईसट क्वार्टर्ली' पत्रिका के प्रकाशक हैं। उनके लेखन का अमेरिकी विदेश नीति तथा मध्य-पूर्व होते हैं।
हार्वर्ड से पीएचडी उपाधि लेने और विदेशों से शिक्षा के बाद पाइप्स ने अनेकों विश्वविद्यालयों में अध्यापन किया। इसके बाद उन्होने विदेश नीति अनुसंधान संस्थान की स्थापना की और उसके बाद 'मिडिल ईस्त फोरम' आरम्भ किया। २००३ नेण अमेरिका के राष्ट्रपति जॉर्ज दब्ल्यू बुश ने जब उन्हें यूएस इंस्टिट्यूट ऑफ पीस के निदेशक-मण्डल में नामित किया तो इस्लामवादियों तथा अरब-अमेरिकी समूहों ने इसका विरोध किया।
पाइप्स ने दर्जनों पुस्तकें लिखीं है। वे २००८ में रुडॉल्फ गुलियानी (Rudolph Giuliani) के राष्ट्रपति पद के लिये प्रचार अभियान में उनके सलाहकार थे।
फ़रो द्वीपसमूह
फरो द्वीप-समूह या फ़ायरो द्वीप या सिर्फ फरो या फ़ायरो नॉर्वेजीयन् सागर और उत्तर अंध महासागर के बीच स्थित एक द्वीप समूह है। डेनमार्क और ग्रीनलैंड के साथ फरो द्वीप-समूह भी डेनमार्क राजशाही का एक हिस्सा है।
फरो द्वीप-समूह १९४८ से डेनमार्क का एक स्वायत्तशासी प्रांत है। पिछले कुछ वर्षों में अधिकांश मामलों का नियंत्रण स्थानीय शासन ने अपने हाथ में ले लिया है। हालांकि, सैन्य सुरक्षा, विदेश मामले और कानून जैसे मसले अभी भी डेनमार्क की जिम्मेदारी में आते हैं।
फरो का आइसलैंड, नॉर्वे, सेटलैंड, ओर्कने, द आउटर हेबराइड्स और ग्रीनलैंड से पारंपरिक रूप से घनिष्ट संबंद्ध हैं। यह द्वीपसमूह १८१४ में राजनीतिक नॉर्वे से अलग हो गया था। फरो नॉर्डिक परिषद ने डैनीश प्रतिनिधिमंडल के एक भाग के रूप में प्रतिनिधित्व करते हैं।
वायु यातायात सेवा
वायु यातायात सेवा में वायु मार्ग द्वारा यातायात हेतु सहायता के लिए प्रदान की जाने वाली सेवाओं को वायु यातायात सेवा कहा जाता है। इनके तीन भाग होते हैं:-
संचार सेवा में विमान के पायलट और भूमि पर ए.टी.सी अधिकारियों के बीच के वार्तालाप आदि आते हैं। विमान यातायात सेवाओं के लिए की पट्टी तय की गई है। विमान यातायात सेवाओं के लिए १०८.१ मेगाहर्ट्ज़ से १०८ मेगाहर्ट्ज़ की आवृत्ति पट्टी तय की गई है।
नौवहन सेवा में किसी विमान को रास्ता बताना, एवं तय करना आता है।
दिक्चालन में वायु क्षेत्र में उपस्थित किसी भी वायुयान आदि पर नजर रखना, पता करना वगैरह आते हैं।
उमर अब्दुल्ला
उमर अब्दुल्ला (मार्च 1970 -- ) एक भारतीय नेता और कश्मीर के पूर्व मुख्यमंत्री हैं। उनका जन्म ब्रिटेन में हुआ। उनके पिता फारूक अब्दुल्ला हैं। उमर जम्मू और कश्मीर के अब तक के सबसे युवा और प्रदेश के 11 वें मुख्यमंत्री रह चुके हैं।
उमर अब्दुल्ला ने कांग्रेस पार्टी के साथ मिलकर 5 जनवरी 2009 को गठबंधन सरकार बनाई।
2014 के विधानसभा चुनावों में उनकी पार्टी की हार हुई। उन्होंने सोनवार तथा बीरवाह सीटों से चुनाव लड़ा। जिसमें बीरवाह सीट से वे विधायक निर्वाचित हुए।
वह लोक सभा के भी सदस्य रह चुके हैं।
जम्मू-कश्मीर के मुख्यमंत्री रह चुके उमर अब्दुल्ला को राजनीति विरासत में मिली है। उमर के नाम जम्मू-कश्मीर के अब तक के सबसे युवा मुख्यमंत्री होने का रिकॉर्ड है।अब्दुल्ला परिवार की तीसरी पीढ़ी के सदस्य उमर अब्दुल्ला के नाम कई रिकॉर्ड हैं। इसके अलावा उमर लगातार तीन बार लोकसभा का चुनाव जीतने का रिकॉर्ड बना चुके हैं।
कोलकाता का मौसम
कोलकाता में उष्णकटिबंधीय आर्द्र-शुष्क जलवायु रहती है। यह कोप्पेन जलवायु वर्गीकरण के अनुसार "Aw" श्रेणी में आती है। वार्षिक औसत तापमान २६.८ °से. (८० °फ़ै.); मासिक औसत तापमान १९ °से. से ३० °से. (67 °फ़ै. से ८६ °फ़ै.) रहता है। ग्रीष्म ऋतु गर्म एवं आर्द्र रहती है, जिसमें न्यूनतम तापमान ३० डिग्री के दशक में रहता है तथा शुष्क कालों में यह ४० °से (104 °फ़ै) को भी पार कर जाता है। ऐसा मई और जून माह में होता है। शीत ऋतु ढाई माह तक ही रहती हैं; जिसमें कई बार न्यूनतम तापमान १२ °से – १२ °से. (54 °फ़ै. – ५७ °फ़ै.) तक जाता है। ऐसा दिसंबर से फरवरी के बीच होता है। उच्चतम अंकित तापमान ४९°से.  °से. (११३ °फ़ै.) एवं न्यूनतम ५ °से. (४१ °फ़ै.) किया गया है। प्रायः ग्रीष्मकाल के आरंभ में धूल भरी आंधियां आती हैं, जिनके पीछे तड़ित सहित तेज वर्षाएं शहर को भिगोती हैं, एवं शहर को भीषण गर्मी से राहत दिलाती हैं। ये वर्षाएं काल बैसाखी () कहलाती हैं।
दक्षिण-पश्चिम मानसून की बंगाल की खाड़ी वाली शाखा द्वारा लाई गई वर्षाएं शहर को जून अंत से सितंबर के बीच यहां की अधिकतम वार्षिक वर्षा १५८२ मि.मी. (६२.३ इंच) दिलाती हैं। मानसून काल में अधिकतम वर्षाएं अगस्त में होती हैं जो (३०६ मि.मी.) तक जाती हैं। शहर में वार्षिक २,५२८ घंटे खुली धूप उपलब्ध रहती है, जिसमें अधिकतम दैनिक अंतराल मार्च के महीने में होता है। कोलकाता की प्रधान समस्या प्रदूषण की है। यहां का सस्पेन्डेड पर्टिकुलेट मैटर स्तर भारत के अन्य प्रधान शहरों की अपेक्षा बहुत है, जो गहरे स्मॉग और धुंध का कारण बनता है। शहर में भीषण प्रदूषण ने प्रदूषण-संबंधी श्वास रोगों जैसे फेफड़ों के कैंसर को बढावा दिया है।
पर्वतमाला
पर्वतमाला (mountain range) या पर्वत शृंखला पहाड़ों की एक शृंखला होती है जहाँ एक पर्वत दूसरे से सटा रहता है और इन पर्वतों को कोई दर्रा या घाटी ही दूसरे पर्वत से अलग करती है। यह आवश्यक नहीं है कि एक ही पर्वत शृंखला के भीतर आने वाले हर पर्वत का भूविज्ञान (संगठन) एक समान ही हो पर अक्सर ऐसा ही होता है और एक ही शृंखला में पृथक उत्पत्ति के पर्वत हो सकते हैं, उदाहरणत: ज्वालामुखी, प्रोत्थान पर्वत या वलित पर्वत एक ही शृंखला में हो सकते हैं जो वस्तुतः अलग-अलग चट्टान से बने होते हैं। हिमालय पर्वत शृंखला में पृथ्वी की सतह पर स्थित दुनिया के कुछ सर्वोच्च पर्वत शामिल हैं और जिसमें से उच्चतम माउंट एवरेस्ट है। एण्डीज़ पृथ्वी की सतह पर विश्व की सबसे लंबी पर्वत शृंखला है। सबसे लंबी पर्वत शृंखला वास्तव में मध्याह्न अटलांटिक पर्वतश्रेणी है, जिसका फैलाव अटलांटिक महासागर के तल पर बीच में है। "आर्कटिक कॉर्डिलेरा" विश्व के सबसे उत्तर में स्थित पर्वतमाला है जिसमे पूर्वी उत्तरी अमेरिका के कुछ ऊँचे पर्वत समाहित हैं। पर्वतमालाएँ मंगल ग्रह और अन्य ग्रहों पर भी मिलती हैं और सम्भव है कि यह अधिकांश स्थलीय ग्रहों की एक स्थलाकृति हो।
फ़रोइस भाषा
फ़रोइस एक उत्तरी जर्मेनिक भाषा है जिसे पहली भाषा के रूप में लगभग 72,000 लोगों द्वारा बोली जाती है, जिनमें से लगभग 49,000 फ़रो आइलैंड्स पर और 23,000 अन्य क्षेत्रों में रहते हैं, मुख्यतः डेनमार्क ।
यह मध्य युग में बोली जाने वाली ओल्ड वेस्ट नॉर्स के परिवार से आई उन पांच भाषाओं में से एक है, जिनकी अन्य भाषाऐं नॉर्वेजियन, आइसलैंडिक और विलुप्त हो चुके नोर्न और ग्रीनलैंडिक नॉर्स हैं। । इसकी निकटतम भाषाऐं, फ़रोइस और आइसलैंडिक, बोलचाल में मेल नहीं खाती हैं, लेकिन लिखित भाषाएँ काफी हद तक एक-दूसरे से मिलती-जुलती हैं,मुख्य रूप से एतेहासिक रूप से उतपत्ति के समय वर्तनी संबंधी समानता के कारण ।
लगभग 900 के आसपास, फ़रोइस में बोली जाने वाली भाषा ओल्ड नॉर्स थी, जिसे नॉर्स में बसने वाले, फरो आइलैंड्स के समझौते के समय के दौरान अपने साथ लाए थे , जो कि 825 में शुरू हुआ था। हालाँकि, बहुत से निवासी स्कैंडेनेविया के नहीं थे, लेकिन आयरिश सागर क्षेत्र में नॉर्स बसने वालों के वंशज थे। इसके अलावा, नॉर्स आयरलैंड, ऑर्कनी या शेटलैंड की महिलाओं ने फ़ार आइलैंड और आइसलैंड में बसने से पहले अक्सर देशी स्कैंडिनेवियाई पुरुषों से शादी की। नतीजतन, आयरिश भाषा का फ़रोइस और आइसलैंडिक दोनों पर कुछ प्रभाव पड़ा है।
फ़रोइस भाषा में स्थानों के नाम ,और आयरिश भाषा में स्थानों के नाम , के मिले कुछ सबूत बहस का मुद्दा हो सकते हैं ।
9 वीं और 15 वीं शताब्दी के बीच, एक अलग बॉयफ्रेंड भाषा विकसित हुई, हालांकि यह शायद अभी भी ओल्ड वेस्ट नॉर्स के साथ पारस्परिक रूप से समझदार थी, और नॉर्न के पहले चरण के दौरान ऑर्कनी और शेटलैंड की नॉर्न भाषा के समान बनी रही।  लैटिन वर्णमाला से व्युत्पन्न 29 वर्णों के वर्णमाला वर्णमाला में होते हैं:
अधिकांश अन्य जर्मनिक भाषाओं के समान ,फ़रोइस में बड़ी संख्या में स्वर हैं, जो कि कुल 26 हैं। स्वर वितरण ,अन्य उत्तरी जर्मनिक भाषाओं के समान है जिसमें छोटे स्वर बंद अक्षरों (व्यंजन व्यंजन या लंबे व्यंजन में समाप्त होने वाले) और खुले स्वरों में दिखाई देने वाले लंबे स्वरों में दिखाई देते हैं। Árnason (2011) निम्नलिखित विकल्प प्रदान करता है:
फिरोज़ी में कई ध्वन्यात्मक प्रक्रियाएं शामिल हैं, जिनमें शामिल हैं: व्याकरण संबंधित है और आधुनिक आइसलैंडिक और ओल्ड नॉर्स के समान है । फिरोज़ी तीन व्याकरणिक लिंग और चार मामलों के साथ एक उपेक्षित भाषा है : नाममात्र, अभियोगी, मूल और जनन ।
फ़रोसे क्रोना
फ़रोसी क्रोना फरो द्वीप की आधिकारिक मुद्रा है। यह डेनिश नेशनल बैंक द्वारा जारी किया जाता है। यह एक स्वतंत्र मुद्रा पर नहीं बल्कि डेनिश क्रोन का ही एक संस्करण है। नतीजतन, इसका कोई आईएसओ 4217 कोड नहीं है। क्रोना को सौ ओयरूर (एकल: ओयुर) से समविभाजित किया जाता है।
कोलकाता का भूगोल
कोलकाता पूर्वी भारत में निर्देशांक पर गंगा डेल्टा क्षेत्र में से की ऊंचाई पर स्थित है। शहर हुगली नदी के किनारे किनारे उत्तर-दक्षिण रैखिक फैला हुआ है। शहर का बहुत सा भाग एक वृहत नम-भूमि क्षेत्र था, जिसे भराव कर शहर की बढ़ती आबादी को बसाया गया है। शेष बची नम-भूमि जिसे अब ईस्ट कैल्कटा वेटलैंड्स कहते हैं, को रामसर सम्मेलन के अन्तर्गत अन्तर्राष्ट्रीय महत्त्व की नम-भूमि घोषित किया गया है।
अन्य गांगेय क्षेत्रों की तरह यहां की मिट्टी भी उपजाऊ जलोढ़ (अल्यूवियल) ही है। मिट्टी की ऊपरी पर्त के नीचे चतुर्धात्विक अवसाद, मिट्टी, गाद, एवं रेत की विभिन्न श्रेणियां अतथा बजरी आदि है। ये कण मिट्टी की दो पर्तों के बीच बिछे हुए हैं। इनमें से निचली पर्त तथा और ऊपरी पर्त तथा की मोटाई की है। भारतीय मानक ब्यूरो के अनुसार, शहर भूकंप प्रभावी क्षेत्र श्रेणी-तृतीय में आता है। यह श्रेणियां १-४ के बीच बढ़ते क्रम में होती हैं। यूएनडीपी रिपोर्ट के अनुसार वायु और चक्रवात के लिए यह अत्योच्च क्षति जोखिम क्षेत्र में आता है।
कोलकाता में मीडिया
कोलकाता में सरकारी बी एस एन एल तथा निजी उपक्रम जैसे वोडाफ़ोन, एयरटेल, रिलायंस कम्युनिकेशंस, टाटा इंडिकॉम आदि दूरभाष एवं मोबाइल सेवाएं उपलब्ध कराते हैं। शहर में जी एस एम और सी डी एम ए, दोनों ही प्रकार की सेलुलर सेवाएं उपलब्ध हैं। यहां बी एस एन एल, टाटा कम्युनिकेशंस, एयरटेल्ल अत्था रिलायंस कम्युनिकेशंस द्वारा ब्रॉडबैंड सेवा भी उपलब्ध है। इनके अलावा सिफ़ी और एलायंस भी यह सेवा उपलब्ध कराते हैं।
बहुत से बांग्ला समाचार-पत्र यहां प्रकाशित होते हैं, जिनमें आनंद बाज़ार पत्रिका, आज्काल, बर्तमान, संगबाद प्रतिदिन, गणशक्ति तथा दैनिक स्टेट्स्मैन प्रमुख हैं। अंग्रेज़ी समाचार पत्रों में द टेलीग्राफ, द स्टेट्स्मैन, एशियन एज, हिन्दुस्तान टाइम्स एवं टाइम्स ऑफ इंडिया प्रमुख हैं। कुछ मुख्य सामयिक पत्रिकाओं में से देश, सनंद, उनिश कुरी, किंड्ल, आनंदलोक तथा आनंद मेला प्रमुख हैं। पूर्वी भारत में सबसे बड़े व्यापारिक केन्द्र होने से कई वित्तीय दैनिक जैसे इकोनोमिक टाइम्स, फाइनेंशियल एक्स्प्रेस तथा बिज़नेस स्टाइन्डर्ड आदि के पर्याप्त पाठक हैं। यहां के अन्य भाषाओं के अल्पसंख्यकों के लिए हिन्दी, गुजराती, [उड़िया]], उर्दु, पंजाबी तथा चीनी पत्र भी प्रकाशित होते हैं।
यहां सरकारी रेडियो स्टेशन ऑल इंडिया रेडियो से कई ए एम रेडियो चैनल प्रसारित करता है। कोलकाता में ग्यारह एफ़ एम रेडियो स्टेशन प्रसारित होते हैं। इनमें से दो ऑल इंडिया रेडियो के हैं। सरकारी टीवी प्रसारणकर्ता दूरदर्शन से दो टेरेस्ट्रियल चैनल प्रसारित किये जाते हैं। चार बहु-प्रणाली ऑपरेटार (एम एस ओ) द्वारा बांग्ला, हिन्दी, अंग्रेज़ी व अन्य क्षेत्रीय भाषाओं के चैनल केबल टीवी द्वारा दिखाए जाते हैं। बांग्ला उपग्रह चैनलों में स्टार आनंद, २४ घंटा, कोलकाता टीवी, चैनल १० तथा तारा न्यूज़ प्रमुख हैं।
चैनल १०
चैनल १० एक बांग्ला टीवी चैनल है। यह एक समाचार चैनल है।
ए एम प्रसारण
ए एम प्रसारण एक प्रकार का रेडियो प्रसारण है, जिसमें कैरियर के आयाम को प्रसारण ध्वनि के आयाम के अनुसार मॉड्यूलेट किया जाता है। इस प्रक्रिया को आयाम माड्यूलेशन या आया मॉड्यूलन कहते हैं। इस प्रक्रिया द्वारा मॉड्यूलन कर जब रेडियो प्रसारण होता है, उसे ए एम प्रसारण कहते हैं। एएम- जिस प्रकार रेडियो के लिए ऑडियो सिग्नल आते है उसी प्रकार दूरदर्शन के लिए ऑडियो तथा वीडियो दोनों की फ्रीक्वैंसी को एक साथ मिक्स कर दिया जाता है। इस मिक्सिंग की प्रकिया को कैरियर फ्रीक्वैंसी या मोड्यूलेशन के नाम से जाना जाता है। फ्रीक्वैंसी के दो प्रकार माने गये है- कैरियर फ्रीक्वैंसी और सिग्नल फ्रीक्वैंसी। इन दोनों को मिलाने के दो तरीके अपनाए गये है- 1- ए एम अर्थात् एम्प्लीट्यूड मोड्यूलेशन, 2- एफ एम अर्थात फ्रीक्वैंसी मोड्यूलेशन। जब सिग्नल को कैरियर के साथ इस प्रकार मिक्स किया जाता है कि कैरियर की फ्रीक्वैंसी वही रहे परन्तु एम्प्लीट्यूड सिग्नल के एम्प्लीट्यूड के अनुसार बदलना शुरु हो जाए तो इस वेव को ए एम वेव कहते है। इस वेव की कमी यह है कि इसमें वातावरण का शोर शामिल हो जाता है तथा आवाज स्पष्ट सुनाई नही देती। सामान्यत आकाशवाणी पर ए एम का ही प्रसारण किया जाता है।
कोलकाता नगर निगम
कोलकाता नगर निगम (पूर्व "कैल्कटा नगर निगम") कोलकाता शहर के नागरिक प्रशासन एवं संरचना के लिए उत्तरदायी है। इसका लघु नाम के.एम.सी (पूर्व: सी.एम.सी) है। यह निगम षर का १८५ वर्ग किलोमीटर का अनुरक्षण करता है। इसका आदर्श वाक्य, "पुरोश्री बिबर्धन", इसके चिह्न पर बांग्ला लिपि में अंकित है। के.एम.सी के वर्तमान महापौर श्री बिकाश रंजन भट्टाचार्य हैं।
कोलकाता की अर्थ व्यवस्था
कोलकाता पूर्वी भारत एवं पूर्वोत्तर राज्यों का प्रधान व्यापारिक, वाणिज्यिक एवं वित्तीय केन्द्र है। यहां कोलकाता स्टॉक एक्स्चेंज भी है, जो भारत का दूसरे नंबर का सबसे बड़ा स्टोक एक्स्चेंज है। यहां प्रमुख वाणिज्यिक एवं सैन्य बंदरगाह भी है। इनके साथ ही इस क्षेत्र का एकमात्र अन्तर्राष्ट्रीय हवाई अड्डा भी यहीं है। कभी भारत का मुख्य शहर रहे कोलकाता ने स्वतंत्रता पश्चात कुछ आरंभिक वर्षों में अन्वरत आर्थिक पतन को देखा। इसका मुख्य कारण राजनैतिक अस्थिरता एवं व्यापारिक यूनियनों का बढ़ना था। १९६० के दशक से १९९० के मध्य दशक तक शहर की प्रगति गिरती ही गयी, जिसका कारण यहां बंद या यहां से स्थानांतरित होती फैक्ट्रियां और व्यापार थे। इस वजह से पूंजी निवेश एवं संसाधनों की कमी उत्पन्न हुई, जो कि यहां की गिरती आर्थिक स्थिति के भरपूर सहायक कारक सिद्ध हुए। भारतीय आर्थिक नीति के उदारीकरण की प्रक्रिया ने १९९० के दशक में शहर की भाग्यरेखा को नई दिशा दी। इसके बाद उत्पादन भी बढ़ा एवं बेकार श्रमिकों को भी काम मिला। उदाहरणार्थ, यहां के सड़कों पर फेरीवाले लगभग ८७२२ करोड़ रुपये (२००५ के आंकड़ों के अनुसार) का व्यापार कर रहे थे। नगर की श्रमशक्ति में सरकारी एवं निजी कंपनियों के कर्मचारी एक बड़ा भाग बनाते हैं। यहां बड़ी संख्या में अकुशल एवं अर्ध-कुशल श्रमिक हैं, जिनके साथ अन्य कुशल कारीगर भी अच्छी संख्या में कार्यरत हैं। शहर की आर्थिक स्थिति के पुनरुत्थान में सूचना प्रौद्योगिकी सेवाओं का बड़ा हाथ रहा है। सूचना प्रौद्योगिकी क्षेत्र यहां प्रतिवर्ष लगभग ७०% की उन्नति कर रहा है, जो राष्ट्रीय औसत का दोगुना है।
कोलकाता में यातायात
कोलकाता में जन यातायात कोलकाता उपनगरीय रेलवे, कोलकाता मेट्रो, ट्राम और बसों द्वारा उपलब्ध है। व्यापक उपनगरीय जाल सुदूर उपनगरीय क्षेत्रों तक फैला हुआ है। भारतीय रेल द्वारा संचालित कोलकाता मेट्रो भारत में सबसे पुरानी भूमिगत यातायात प्रणाली है। ये शहर में उत्तर से दक्षिण दिशा में हुगली नदी के समानांतर शहर की लंबाई को १६.४५ कि.मी. में नापती है। यहां के अधिकांश लोगों द्वारा बसों को प्राथमिक तौर पर यातायात के लिए प्रयोग किया जाता है। यहां सरकारी एवं निजी ऑपरेटरों द्वारा बसें संचालित हैं। भारत में कोलकाता एकमात्र शहर है, जहाँ ट्राम सेवा उपलब्ध है। ट्राम सेवा कैल्कटा ट्रामवेज़ कंपनी द्वारा संचालित है। ट्राम मंद-गति चालित यातायात है, व शहर के कुछ ही क्षेत्रों में सीमित है। मानसून के समय भारी वर्षा के चलते कई बार लोक-यातायात में व्यवधान पड़ता है।
भाड़े पर उपलब्ध यांत्रिक यातायात में पीली मीटर-टैक्सी और ऑटो-रिक्शॉ हैं। कोलकाता में लगभग सभी पीली टैक्सियाँ एम्बेसैडर ही हैं। कोलकाता के अलावा अन्य शहरों में अधिकतर टाटा इंडिका या फिएट ही टैसी के रूप में चलती हैं। शहर के कुछ क्षेत्रों में साइकिल-रिक्शा और हाथ-चालित रिक्शा अभी भी स्थानीय छोटी दूरियों के लिए प्रचालन में हैं। अन्य शहरों की अपेक्षा यहां निजी वाहन काफ़ी कम हैं। ऐसा अनेक प्रकारों के लोक यातायात की अधिकता के कारण है। हालांकि शहर ने निजी वाहनों के पंजीकरण में अच्छी बड़ोत्तरी देखी है। वर्ष २००२ के आंकड़ों के अनुसार पिछले सात वर्षों में वाहनों की संख्या में ४४% की बढ़त दिखी है। शहर के जनसंख्या घनत्व की अपेक्षा सड़क भूमि मात्र ६% है, जहाँ दिल्ली में यह २३% और मुंबई में १७% है। यही यातायात जाम का मुख्य कारण है। इस दिशा में कोलकाता मेट्रो रेलवे तथा बहुत से नये फ्लाई-ओवरों तथा नयी सड़कों के निर्मान ने शहर को काफ़ी राहत दी है। कोलकाता में दो मुख्य लंबी दूरियों की गाड़ियों वाले रेलवे स्टेशन हैं- हावड़ जंक्शन रेलवे स्टेशन और सियालदह रेलवे स्टेशन। कोलकाता नाम से एक नया स्टेशन २००६ में ही बनाया गया है। खोलकाता शहर भारतीय रेलवे के दो मंडलों का मुख्यालय है – पूर्वी रेलवे (भारत) और दक्षिण पूर्वी रेलवे (भारत।
शहर के विमान संपर्क हेतु नेताजी सुभाष चंद्र बोस अंतर्राष्ट्रीय हवाई अड्डा दम दम में स्थित है। यह विमानक्षेत्र शहर के उत्तरी छोर पर है व यहां से दोनों, अन्तर्देशीय और अन्तर्राष्ट्रीय उड़ानें चलती हैं। यह नगर पूर्वी भारत का एक प्रधान बंदरगाह है। कोलकाता पोर्ट न्यास ही कोलकाता पत्तन और हल्दिया पत्तन का प्रबंधन करता है। यहां से अंडमान एवं निकोबार द्वीपसमूह में पोर्ट ब्लेयर के लिये यात्री जहाज और भारत के अन्य बंदरगाहों तथा विदेशों के लिए भारतीय शिपिंग निगम के माल-जहाज चलते हैं। यहीं से कोलकाता के द्वि-शहर हावड़ा के लिए फेरी-सेवा भी चलती है।
हिन्दी रत्न सम्मान
हिन्दीरत्न सम्मान किसी अहिन्दीभाषी व्यक्ति को राजभाषा हिन्दी में योगदान के लिए प्रदान किया जाता है। यह पुरस्कार हिन्दी भवन द्वारा पं. भीमसेन विद्यालंकार की स्मृति में दिया जाता है जिसमें प्रशस्तिपत्र, एक लाख रुपए नकद, शाल और श्रीफल देकर सम्मानित किया जाता है।
वायूढ़ प्रक्रिया
वायूढ़ या वातोढ़ प्रक्रिया वायु की उस क्षमता से संबंधित है, जिसके द्वारा यह पृथ्वी या अन्य किसी ग्रह की सतह को आकार देती है। वायु पदार्थों का अपरदन, परिवहन और निक्षेपन कर सकती है और विशेषकर उन क्षेत्रों में जहाँ वनस्पति विरल हो और जहाँ असंपिण्डित अवसादों की एक बड़ी मात्रा उपलब्ध हो वायु एक प्रभावी कारक की भूमिका निभाती है। हालांकि जल वायु की तुलना में अधिक शक्तिशाली है, पर वायूढ़ प्रक्रियायें शुष्क वातावरण जैसे कि मरुस्थल में महत्वपूर्ण हैं।
यूको बैंक
यूको बैंक भारत का एक प्रमुख बैंक है और इसका मुख्यालय कोलकाता में है।
सन् 1942 के ऐतिहासिक ‘भारत छोड़ो’ आंदोलन के बाद वास्तविक भारतीय बैंक की परिकल्पना भारतीय औद्योगिक पुनर्जागरण के प्रवर पुरोधा श्री घनश्याम दास बिड़ला ने की थी। शीघ्र ही इस नवोदित परिकल्पना को मूर्त रूप मिला और 6 जनवरी, 1943 को दि यूनाइटेड कमर्शियल बैंक लिमिटेड की स्थापना हुई, जिसका पंजीकृत और प्रधान कार्यालय कोलकाता में खुला। प्रथम निदेशक मंडल में समाज के हर क्षेत्र से देश के प्रतिष्ठित व्यक्तियों का प्रतिनिधित्व था। बैंक ने अपनी इस अखिल भारतीय छवि को अक्षुण्ण रखा है – निदेशक मंडल के गठन के मामले में ही नहीं वरन देश भर में तथा सिंगापुर एवं हांगकांग जैसे विदेशी केन्द्रों में अपनी 2500 से भी अधिक शाखाओं के भौगोलिक विस्तार के मामले में भी।
विस्तार और सुदृढ़ता के यात्रा क्रम में 19 जुलाई, 1969 को भारत सरकार के शत-प्रतिशत स्वामित्व के साथ हमारा बैंक यूनाईटेड कमर्शियल बैंक के नाम से राष्ट्रीयकृत हुआ। इस ऐतिहासिक घटना ने बैंक की सोच और क्रियाकलापों में आमूल-चूल परिवर्तन किया। बैंक ने अब तक चली आ रही वर्ग बैंकिंग के स्थान पर सरकार की सार्वजनिक बैंकिंग की सामाजिक–राजनैतिक अवधारणा को अपनाया। वर्ष 2003-04 के दौरान बैंक रु. 200 करोड़ का आईपीओ लेकर बाजार में आया और अब यह एक सूचीबद्ध कंपनी है। 31.03.2012 की स्थिति को बैंक में सरकार की शेयरधारिता 65.19 प्रतिशत थी। शाखाओं का विस्तार, विशेषत: ग्रामीण क्षेत्रों में द्रुत गति से हुआ तथा बैंक ने प्राथमिकताप्राप्त क्षेत्रों को वित्तपोषित करने के क्षेत्र में एवं अन्यान्य सामाजिक उन्नयन प्रकल्पों के क्षेत्र में कई विशिष्टताएं हासिल कीं। विकास की पृष्ठभूमि में व्यावसायिक प्रगति के लिए सन् 1972 में बैंक का सांगठनिक पुनर्गठन हुआ। इसके फलस्वरूप कार्य-विशेषज्ञता, प्रशासनिक विकेंद्रीकरण, कार्मिक निपुणता और अभिवृत्ति विकसित हुई। साथ ही सरकार के गरीबी उन्मूलन कार्यक्रमों पर अमल चलता रहा तथा बैंक के संयोजकत्व में वर्ष 1983 में ओडिशा एवं हिमाचल प्रदेश में राज्य-स्तरीय बैंकर्स समिति की स्थापना हुई।
वर्ष 1985 में बैंक के इतिहास में एक नया अध्याय तब जुड़ा जब संसद के अधिनियम के तहत इसका नाम परिवर्तित कर यूको बैंक रखा गया। नाम परिवर्तन के बावजूद हमारे प्रति बैंक के ग्राहकों का सौहार्द बना रहा और और सामाजिक दायित्वों के प्रति हमारी प्रतिबद्धता बरकरार रही। आज भी देश के एक प्रभावी बैंक के रूप में हमारा बैंक सुख्यात है। यूको बैंक ने एक लंबी यात्रा तय की है और अपनी समस्त आंतरिक क्षमताओं के कारण यह ग्राहकों का मित्र बैंक तथा निपुण बैंकर का प्रतीक बन गया है। वस्तुत: यूको बैंक आपके विश्वास का सम्मान करता है।
आई टी सी लिमिटेड
आई। टी.सी. लिमिटेड (पूर्व नाम: इम्पीरियल टोबैको कंपनी), भारत में एक तंबाकू कंपनी है। 1910 में अंग्रेजी तंबाकू कंपनी इम्पीरियल ने इसका गठन किया था। इसका टर्न ओवर $ 4.75 बिलियन है। यह भारत की निजी कंपनियों में कर-पूर्व लाभ की दृष्टि से दूसरे स्थान पर आती है।
2013 के अनुसार इसके लाभ का 30.54% हिस्सा इम्पीरियल टोबैको के पास है।
ये आकड़े पुराने हो चुके है जल्द ही नवीनतम अपडेट प्रेशित की जायेगी
कोल इण्डिया लिमिटेड
कोल इंडिया लिमिटेड (CIL) एक भारत का सार्वजनिक प्रतिष्ठान है। यह भारत और विश्व में भी सबसे बड़ी कोयला खनन कंपनी है। यह भारत सरकार के पूर्ण स्वामित्व वाली कंपनी है, जो कोयला मंत्रालय, भारत सरकार के अधीनस्थ है। यह कोयला खनन एवं उत्पादन में लगी कंपनी है। यह अनुसूची 'ए' ‘नवरत्न’ सार्वजनिक क्षेत्र उपक्रम है। इसका मुख्यालय कोलकाता, पश्चिम बंगाल में स्थित है।
31 मार्च 2010 तक इसके संचालन में भारत के आठ राज्यों के 21 प्रमुख कोयला खनन क्षेत्रों के 471 खान थे, जिनमें 273 भूमिगत खान, 163 खुली खान और 35 मिश्रित खान (भूमिगत और खुली खानों का मिश्रण) शामिल थे। हम 17 कोयला परिष्करण सुविधाओं का भी संचालन कर रहे थे, जिनका समग्र फीडस्टॉक क्षमता सालाना 39.40 मिलियन टन की है। हमारा इरादा है इसके अतिरिक्त सालाना 111.10 मिलियन टन की समग्र फीडस्टॉक क्षमता के 20 और कोयला परिष्करण सुविधाओं का विकास करना। इस के अलावा हमने 85 अस्पतालों और 424 औषधालयों के सेवाएं भी प्रदान किये।
इंडियन इंस्टिट्यूट ऑफ़ कोल मैनजमेंट (आई.आई.सी.एम.) सी.आई.एल. के तहत संचालित है और अधिकारियों के लिए विभिन्न बहु–अनुशासनात्मक प्रबंधन विकास कार्यक्रम प्रदान करता है।
कोल इंडिया के प्रमुख उपभोक्ता बिजली और इस्पात क्षेत्र हैं। अन्य क्षेत्रों में सीमेंट, उर्वरक, ईंट भट्टे और विभिन्न लघु उद्योग शामिल हैं। हम तरह तरह के अनुप्रयोगों के लिए विभिन्न ग्रेड के कोकिंग और गैर कोकिंग कोयले का उत्पादन करते है।
कोल इंडिया के 9 प्रत्यक्ष और 2 अप्रत्यक्ष अनुषंगी कंपनियां हैं, जो नीचे सूचीबद्ध हैं:
बिड़ला कॉर्पोरेशन
बिरला कॉर्पोरेशन लिमिटेड, कोलकाता में स्थित एक भारतीय कंपनी है। यह बिरला समूह की कंपनी है।
बाटा शूज़
बाटा शूज़ चेक गणराज्य में आरंभ हुई एक जूता कंपनी है।
कोलकाता स्टॉक एक्स्चेंज
कैल्कटा स्टॉक एक्स्चेंज एसोसियेशन लिमिटेड, प्रचलित नाम: कैल्कटा स्टॉक एक्स्चेंज, लायोन्स रेंज, कोलकाता, भारत में स्थित है तथा यह दक्षिण एशिया का दूसरा सबसे पुराना स्टॉक एक्सचेंज है। यह १९०८ में स्थापित हुआ तथा भारत का दूसरा सबसे बड़ा बोर्स(एक्सचेंज) है। कोलकाता स्टॉक एक्सचेंज को सेबी द्वारा बाहर निकलने के लिए कहा गया है, लेकिन मामला कोलकाता उच्च न्यायालय के समक्ष है, जबकि अन्य 13 क्षेत्रीय स्टॉक एक्सचेंज सेबी की निकास नीति के तहत पिछले तीन वर्षों में बंद हो गए हैं, जिनमें बैंगलोर स्टॉक एक्सचेंज, हैदराबाद स्टॉक एक्सचेंज और मद्रास स्टॉक एक्सचेंज शामिल हैं।
1830 में, कोलकाता में नीम के पेड़ के नीचे गतिविधियाँ आयोजित की गईं। भारत में प्रतिभूतियों में लेनदेन का सबसे पुराना रिकॉर्ड ब्रिटिश ईस्ट इंडिया कंपनी की ऋण प्रतिभूतियों का रिकॉर्ड है। 1908 में, स्टॉक एक्सचेंज को निगमित किया गया था और इसमें 150 सदस्य शामिल थे। लियोन्स रेंज में स्थित वर्तमान इमारत का निर्माण 1928 में किया गया था। कलकत्ता स्टॉक एक्सचेंज लिमिटेड को 14 अप्रैल 1980 से प्रतिभूति संविदा (विनियमन) अधिनियम, 1956 के प्रासंगिक प्रावधानों के तहत भारत सरकार द्वारा स्थायी मान्यता प्रदान की गई थी। कलकत्ता स्टॉक एक्सचेंज ने 1997 तक स्टॉक ट्रेडिंग के लिए ओपन आउटक्री(open outcry system) सिस्टम का अनुसरण किया, अब इसे इलेक्ट्रॉनिक ट्रेडिंग प्लेटफॉर्म C-STAR (CSE स्क्रीन बेस्ड ट्रेडिंग एंड रिपोर्टिंग) द्वारा बदल दिया गया। CSE का पूर्ण रूप(अर्थ) कलकत्ता स्टॉक एक्सचेंज है।
बॉम्बे स्टॉक एक्सचेंज (BSE) ने कलकत्ता स्टॉक एक्सचेंज में 5% शेयर प्राप्त करके एक रणनीतिक निवेश किया है।
ईस्ट कैल्कटा वेटलैंड्स
ईस्ट कैल्कटा वेटलैंड्स एक प्राकृतिक और कृत्रिम नम-भूमि (वेटलैंड्स) का समूह हैं, जो कोलकाता शहर के पूर्व में स्थित हैं। ये नम-भूमि लगभग १२५ वर्ग किलोमीटर के क्षेत्र में विस्तृत हैं। इनमें खारे पानी की दलदल और नमक के खेत भी हैं। यहीं कई स्थानों पर सीवर निष्कासन भी होता है।
पूर्वी कोलकाता को रामसर सम्मेलन के अन्तर्गत्त "अन्तर्राशःट्रीय महत्त्व की नम-भूमि" घोषित किया गया है। यह १९ अगस्त, २००२ को हुए सम्मेलन में निश्चित हुआ था।
विद्यासागर सेतु
विद्यासागर सेतु (प्रचलित नाम: दूसरा हावड़ा ब्रिज) हुगली नदी पर कोलकाता से हावड़ा को जोड़ता हुआ सेतु है। यह सेतु टोल ब्रिज है, किंतु साइकिलों के लिए निःशुल्क है। यह अपने प्रकार के सेतुओं में भारत में सबसे लंबा और एशिया के सबसे लंबे सेतुओं में से एक है।
इस सेतु का नाम उन्नीसवीं शताब्दी के बंगाली समाज-सुधारक ईश्वर चंद्र विद्यासागर के नाम पर रखा गया है।  इस सेतु के दोनों ओर ही नदी पर दो अन्य बड़े सेतु भी हैं:
संयुक्त राष्ट्र विकास कार्यक्रम
संयुक्त राष्ट्र विकास कार्यक्रम (UNDP) एक संयुक्त राष्ट्र संघ का वैश्विक विकास कार्यक्रम है। यह गरीबी कम करने, आधारभूत ढाँचे के विकास और प्रजातांत्रिक को प्रोत्साहित करने का काम करता है संयुक्त राष्ट्र विकास कार्यक्रम संयुक्त राष्ट्र के वैश्विक विकास नेटवर्क है न्यूयॉर्क शहर में मुख्यालय, 'यूएनडीपी' परिवर्तन के लिए अधिवक्ताओं और लोगों को बेहतर जीवन बनाने में सहायता करने के लिए ज्ञान, अनुभव और संसाधनों को जोड़ता है।
द हाउसहोल्डर (1963 फ़िल्म)
द हाउसहोल्डर या घरबार १९६३ में बनी फिल्म है। इसमें मुख्य कलाकार लीला नायडू थीं।
आरोहण मार्ग
एक आरोहण मार्ग या आरोहण पथ या चढ़ाई का रास्ता वह रास्ता होता है जिसके द्वारा एक पर्वतारोही किसी पहाड़, चट्टान, या बर्फ शिला की चोटी तक पहुँचता है। विभिन्न मार्ग नाटकीय रूप से मुश्किल और भिन्न हो सकते हैं और एक बार अगर कोई चोटी पर पहुँच भी जाये तो वहाँ पर ठहरना और अवरोहण (उतरना) मुश्किल हो सकता है। मार्ग के विकल्प महत्वपूर्ण हो सकते हैं। निर्देशक पुस्तिका, यदि उपलब्ध हो तो इसमे दिए गये मार्गों के विस्तृत चित्र और तस्वीरें सहायक सिद्ध हो सकते हैं।
कर्नल विलियम लेम्बटन
कर्नल विलियम लेम्बटन भारत के पहले सर्वेयर जनरल ऑफ सर्वे रहे थे। इन्होंने १८०२ में ट्राइगोनोमेट्रीकल सर्वे ऑफ इंडिया की स्थापना की थी।
महान त्रिकोणमितीय सर्वेक्षण
महान त्रिकोणमितीय सर्वेक्षण भारतीय सर्वेक्षण विभाग की एक परियोजना थ। यह १९वीं शताब्दी में चली थी। इसको आरंभिक दौर में विलियम लैम्बटन ने चलाया था और बाद में जॉर्ज एवरेस्ट ने संचालित किया था। इसके अंतर्गत ब्रिटिश भारत में मानचित्र बनाना, हिमालय क्षेत्रों की ऊंचाइयां नापना आदि आता था।
जॉर्ज एवरेस्ट
कर्नल सर जॉर्ज एवरेस्ट (४ जुलाई, १७९० - १ दिसंबर, १८६६) एक सर्वेक्षणकर्ता, भूगोलज्ञ और १८३०-१८४३ तक भारत के महा सर्वेयर रहे थे।
दहिया
दहिया जाट और यदुवंशी अहीर का एक कबीला है और उपनाम आमतौर पर भारत के बीच पाया जाता है। वे इतने शक्तिशाली हैं कि उन्हें कोई हरा नहीं सकता। वे मुख्य रूप से (हरियाणा में पाए जाते हैं।
आनंद बाजार पत्रिका
आनंद बाजार पत्रिका बांग्ला भाषा का समाचार पत्र है जिसका प्रकाशन कोलकाता, नई दिल्ली एवं मुम्बई से एक साथ होता है। इसकी प्रतिदिन १२,७७,००० प्रतियाँ छपती हैं जो इसे भारत की क्षेत्रीय भाषाओं के समाचार पत्रों में सबसे बड़ा बनाती हैं। इसी नाम से अंग्रेज़ी समाचार पत्र भी है।
[bn:আনন্দবাজার পত্রিকা]]
पूनिया
पूनिया उत्तरी भारत में पाए जाने वाले जाट लोगों कि एक गौत्र है। एशियाई खेल 2018 में भारत के लिए पहला स्वर्ण पदक लेने का गौरव बजरंग पूनिया को जाता है
कौल (उपनाम)
कौल (कश्मीरी: کول) एक कश्मीरी पण्डित उपनाम है। कउपनाम कौल कश्मीर की भूमिहार जाति है यानि ब्राह्मण भूमिहार ।यह जाति खेती करती है और पूजा-पाठ दान दक्षिणा आदि कार्य नही करती है भारत के अन्य भागो मे यह भूमिहार, त्यागी, राय ,गालव, मोहियाल आदि नामो से भी जानी जाती है
रघुकुल
रघुवंशी :- रघुवंशी (इक्षवाकु) राजवंश यह भारत का प्राचीन क्षत्रिय कुल है । जो भारतवर्ष के सभी क्षत्रीय कुलों में सर्वश्रेष्ठ क्षत्रियकुल माना जाता है । ऐतिहासिक दृष्टि से रघुकुल मर्यादा, सत्य, चरित्र, वचनपालन, त्याग, तप, ताप व शौर्य का प्रतीक रहा है । अयोध्या के सूर्यवंशी सम्राट रघु ने इस वंश की नींव रखी थी ।  रघुवंशी का अर्थ है रघु के वंशज । अर्थात सम्राट रघु के वंशज रघुवंशी कहलाते है । बौद्ध काल तक रघुवंशियो को इक्ष्वाकु, रघुवंशी तथा सूर्यवंशी क्षत्रिय कहा जाता था। मूलरुप से यह वंश भगवान सूर्य के पुत्र वैवस्वत मनु से प्रारम्भ हुआ था। जो सूर्यवंश, इक्ष्वाकु वंश, ककुत्स्थ वंश व रघुवंश नाम से जाना जाता है। आदिकाल में ब्रह्मा जी ने भगवान सूर्य के पुत्र वैवस्वत मनु को पृथ्वी का प्रथम राजा बनाया था। भगवान सूर्य के पुत्र होने के कारण मनु जी सूर्यवंशी कहलाये तथा इनसे चला यह वंश सूर्यवंश कहलाया। अयोध्या के सूर्यवंश में आगे चल कर प्रतापी राजा रघु हुये। राजा रघु से यह वंश रघुवंश कहलाया। इस वंश मे इक्ष्वाकु, ककुत्स्थ, हरिश्चंद्र, मांधाता कोली, सगर, भगीरथ, अंबरीष, दिलीप, रघु, दशरथ, राम जैसे प्रतापी राजा हुये हैं। रघुवंशियों के कुछ राजाओं कावर्णन रघुवंशकाव्य में दिया गया है।
भारत का इतिहास 700 ई॰पू॰ से प्रमाणिक व सतत् रूप से प्राप्त होता है । इस समय का विवरण अष्टाध्यायी सूत्र,अंगूतर निकाय, भगवती सूत्र आदि गृंथो में मिलता। 700 ई॰पू॰ में भारत जनपदों में बँटा था इस समय भारत में १६ महाजनपद और इनके अंतर्गत बहुत से छोटे छोटे जनपद थे। इनमें अवंती, मगध, वत्स और कौशल महाजनपद प्रमुख थे। कौशल जनपद पर इक्ष्वाकुवंशी रघुवंशी राजा राहुल (महाकौशला) का शासन था। राजा राहुल महाकौशला ने काशी, लुम्बनी, कपिलवस्तु, कौलिय आदि राज्यों को जीत कर एक विशाल सामृाज्य की स्थापना की थी। कौशल राज्य की राजधानी साकेत (अयोध्या) थी। साकेत(अयोध्या), श्रावस्ती व वाराणसी कौशल राज्य के प्रमुख नगर थे। साकेत(अयोध्या) व श्रावस्ती दोनो नगर चारो ओर से चौड़ी चौड़ी दीवारों से घिरे थे चारो दिशाओ में बड़े बड़े दरवाजे थे। दरवाजे बड़े बड़े, चोड़े व ऊँचे थे। जिन पर सुन्दर नक्काशी थी। नगरो में चौड़े चौड़े मार्ग थे। जब रघुवंशी क्षत्रिय हाथी घोड़ो पर सवार होकर इन मार्गो पर निकलते थे तो रघुवंशी क्षत्रियो का वैभव देखते ही बनता था। इस समय के साहित्य में कौशल राज्य के वैभव का जो वर्णन मिलता है वह इक्ष्वाकुवंशी रघुवंशी क्षत्रियों के उत्कर्ष की कहानी को व्यक्त करता है। जो यह बताने के लिये काफी है कि कौशल जनपद पर रघुवंशी क्षत्रिय का शासन बहुत पहले से रहा है। महाकौशला के बाद प्रसेनजित, क्षुदृक, रणक, सुरथ, सौमित्र कौशल(अयोध्या) के राजा हुये। सौमित्र कौशल(अयोध्या) के अंतिम रघुवंशी राजा थे। मगध (नंदवंश) के शासक महापदमनंद ने सौमित्र को हराकर रघुवंशी किंगडम को समाप्त कर दिया था |